השלמה אוטומטית באווטלוק, המאפשרת את ההשלמה של כתובות תוך כדי הקלדה, היא תכונה שימושית ביותר החוסכת זמן רב. עמיר אשל מסביר כיצד לשמור את הכתובות ולהעבירן בין מחשבים שונים.
השלמה אוטומטית באווטלוק היא תכונה שימושית ביותר החוסכת זמן רב. אווטלוק זוכר כל כתובת ששלחתם אליה מייל ויציע אותה ברשימה כאשר תתחילו להקליד כתובת. הדבר נכון גם לגבי CC או BCC וכל השדות האפשריים.
מאגר ההשלמה האוטומטית נשמר בקובץ בעל סיומת NK2 אותו תוכלו למצוא בספריית ה”פרופיל” בנתיב הבא: Application Data\Microsoft\Outlook, שם הקובץ יהיה כשם הפרופיל במידה וישנם מספר פרופילים באווטלוק או שיקרא פשוט Outlook.NK2.
כאשר אתם מתכוונים לעבור למחשב חדש יהיה זה צעד נבון להעתיק את הקובץ ולהעביר אותו לאותו מקום במחשב החדש במקום להמתין מספר חודשים עד שאווטלוק ילמד מחדש את כל הכתובות. זה יכול להיות עסק מעצבן מאד להקליד עשרות כתובות ללא ההשלמה האוטומטית כפי שאתם בוודאי יודעים.
באתר של ניר סופר תמצאו כלי מיוחד לטיפול בקובץ הNK2 הנקרא NK2View v1.43. בעזרת הכלי תוכלו לצפות ברשימת ההשלמה ואף לנהל אותה ממש. הכלי כרגיל אצל ניר אינו דורש התקנה, רק הורידו ומקמו את הספרייה כרצונכם. ישנן שתי גרסאות להורדה, האחת רגילה והשניה גרסת Unicode, הורידו את המתאים לכם.
באם אין פרופילים לאווטלוק אצלכם הרי שהקלקה כפולה על קובץ ה nk2view.exe תפתח את רשימת ההשלמה האוטומטית שלכם (ברירת מחדל), באם אתם משתמשים בפרופילים תוכלו לפתוח כל פרופיל קיים על ידי בחירה בו מתוך תפריט “קובץ” בכלי. תוכלו לגבות או לשחזר מגיבוי את הקובץ על ידי בחירה בפריט המתאים בתפריט “קובץ” בכלי.
במידה ואתם מעוניינים לגרוע מכותב מסויים מרשימת ההשלמה האוטומטית כלי זה יאפשר לכם למחוק כל כתובת שתבחרו, מה שאינו אפשרי בדרך אחרת. תוכלו גם להוסיף כתובות ישירות מספר הכתובות שלכם. על מנת לעשות זאת יש לסגור את אווטלוק (חשוב!) ומתפריט “קובץ” לבחור ב Add Items From Address Book , מה שנותר הוא לבחור בכתובת מתוך הרשימה.
יש לזכור כי קובץ NK2 יכול להכיל עד 1000 כתובות ולא יותר. כמו תמיד גם כלי זה יכול לעשות עבורכם יותר על ידי שימוש בשורת הפקודה. רשימת הפקודות הנתמכות על ידי הכלי נמצאת באתר.
3 Comments on "השלמה אוטומטית באאוטלוק"
אחת התכונות הפחות ידועות של אאוטלוק היא איך למחוק כתובת מרשימת ההשלמה.
ובכן, הנה הסוד הגדול – בעוד הכתובת מוצגת ברשימת ההשלמה, יש ללחוץ “חץ למטה” עד שמגיעים אליה, ואז ללחוץ על “delete”.